(Návrh)

**VÝNOS**

**MINISTERSTVA OBRANY**

**SLOVENSKEJ REPUBLIKY**

z .............. 2013,

**ktorým sa ustanovujú podrobnosti o jednoznačnej identifikácii výbušnín,**

**výbušných predmetov a munície podliehajúcich osobitnému režimu**

Ministerstvo obrany Slovenskej republiky (ďalej len „ministerstvo“) podľa § 87 ods. 2 písm. b) zákona č. ......../2013 Z. z. o výbušninách, výbušných predmetoch a munícií a o zmene a doplnení niektorých zákonov (ďalej len „zákon“) ustanovuje:

**§ 1**

**Predmet úpravy**

* 1. Tento výnos ustanovuje podrobnosti o jednoznačnej identifikácii výbušnín, výbušných predmetov a munície podliehajúcich osobitnému režimu[[1]](#footnote-2)) (ďalej len „jednoznačná identifikácia“).

1. Výbušniny, výbušné predmety a munícia podľa odseku 1 nemusia byť počas výrobného procesu označené podľa tohto výnosu, ak podliehajú ďalším výrobným procesom.1)
2. Tento výnos sa nevzťahuje na výbušniny, výbušné predmety a muníciu podľa odseku 1, ak sú vyrobené na vývoz a sú označené podľa požiadaviek štátu určenia.[[2]](#footnote-3))
3. Týmto výnosom nie je dotknuté označovanie výbušnín, výbušných predmetov a munície a ich obalov podľa zákona[[3]](#footnote-4)) a  podľa osobitných predpisov[[4]](#footnote-5)).

**§ 2**

#### Všeobecné pravidlá pre jednoznačnú identifikáciu

* 1. Jednoznačná identifikácia sa označuje bezprostredne na povrchu výbušnín, výbušných predmetov, munície a na ich obale a slúži na identifikáciu najmä ich určenia, účinku a potenciálneho rizika pomocou farieb, písmen, číslic a iných znakov a symbolov.
  2. Jednoznačná identifikácia sa označuje tak, aby v predpísaných klimatických podmienkach označenie pevne držalo na povrchu výbušniny, výbušného predmetu a munície a na ich obale. Miesto označenia farbou na povrchu výbušniny, výbušného predmetu a munície sa určí tak, aby označenie nebolo v dotyku s ich obalom.
  3. Jednoznačná identifikácia sa označuje zreteľne, presne a usporiadane tak, aby bola čitateľná voľným okom.

**§ 3**

**Farebné označovanie**

1. Farebné označenie sa aplikuje ako farba ochranného náteru povrchu výbušného predmetu a munície a označuje ich základné určenie, účinok a potenciálne riziko.
2. Ak má výbušný predmet alebo munícia viac ako jedno základné určenie alebo účinok, farebné označenie pozostáva z kombinácie príslušných farieb ochranného náteru.
3. Ak z technických príčin alebo iných dôvodov nemožno aplikovať celú škálu farieb, ktoré sú predpísané pre farebné označenie výbušného predmetu a munície, určenie a účinok výbušného predmetu a munície sa označí iba farebnými obvodovými pásmi, ktorých význam sa uvedie aj v technickej dokumentácii konkrétneho výrobku.
4. Odtienefarebného označenia podľa odsekov 1 a 2musia byť zhodné s odtieňmi používanými v členských štátoch Severoatlantickej alianciev súlade s kódovým označením národných farebných štandardov. Výbušný predmet a muníciu možno označiť iným ako predpísaným farebným odtieňom iba so súhlasom odberateľa.
5. Význam farieb farebného označenia výbušných predmetov a munície kalibru 20 mm a väčšieho kalibru je uvedený v prílohe č. 1.
6. Význam farieb farebného označenia munície kalibru menšieho ako 20 mm je uvedený v prílohe č. 2.
7. Porovnávacia tabuľka kódov národných farebných štandardov výbušných predmetov a munície je uvedená v prílohe č. 3.

**§ 4**

**Šablónovanie**

1. Šablónovanie sa označuje farebne, graficky alebo mechanicky na povrchu výbušniny, výbušného predmetu a munícii písmenami latinskej abecedy, farebnými arabskými číslicami, inými farebnými znakmi alebo farebnými symbolmi.
2. Ak sa šablónovanie označuje na povrchu výbušniny, výbušného predmetu a munície mechanicky za účelom poskytnutia trvalých informácií, označenie sa vykonáva
3. vyrazením
4. vtlačením pri liatí,
5. vyleptaním alebo
6. iným spôsobom, ktorý negatívne neovplyvní vlastnosti výbušniny, výbušného predmetu a munície.
7. Ak je účelom šablónovania poskytnutie informácií o výbušnine, výbušnom predmete a munícii počas manipulácie s nimi, ich prepravy a skladovania, šablónovanie sa označí na ich povrchu farebne alebo graficky tak, aby bolo odstrániteľné bez ovplyvnenia ich vlastností.

(4) Pri šablónovaní sa používajú zákonné meracie jednotky,[[5]](#footnote-6)) vrátane označovania ich násobkov a dielov, aksa v technickej dokumentácii neuvádza inak.

**§ 5**

**Hlavná jednoznačná identifikácia**

1. Hlavná jednoznačná identifikácia pozostáva z farebného označenia a šablónovania
2. názvu výbušniny, výbušného predmetu a munície,
3. čísla výrobnej série výbušniny, výbušného predmetu a munície,
4. posledných dvoch číslic roku výroby výbušniny, výbušného predmetu a munície a
5. výrobnej značky alebo iného identifikačného znaku, ktorý výrobcu výbušniny, výbušného predmetu a munície odlišuje od iného výrobcu (ďalej len „značka výrobcu“).
6. Na výbušnine, výbušnom predmete a munícii sa označuje ich skrátený názov, ak nie je dostatok miesta na vyznačenie ich úplného názvu.
7. Hlavnú jednoznačnú identifikáciu tvorí aj znak hmotnostnej triedy, ktorý slúži na označenie hmotnosti munície a pozostáva z jedného alebo viacerých šablónovaných plných štvorcov rovnakej farby.
8. Na protitankovej riadenej strele, protilietadlovej raketovej strele, ich odpaľovacích zariadeniach a na samostatne použiteľnom ručnom protitankovom prostriedku sa musí šablónovať tiež jedinečné identifikačné číslo. Za takéto číslo možno považovať aj ich výrobné číslo.

**§ 6**

**Doplnková jednoznačná identifikácia**

1. Doplnková jednoznačná identifikácia pozostáva z doplnkového farebného označenia a šablónovania a označuje doplnkové určenie a účinok alebo iné vlastností výbušniny, výbušného predmetu a munície.
2. Za doplnkovú jednoznačnú identifikáciu sa považuje aj označenie jednoduchých pokynov pre použitie, manipuláciu, prepravu alebo skladovanie na povrchu výbušniny, výbušného predmetu a munície.
3. Ako doplnková jednoznačná identifikácia sa používa aj znak teplotného obmedzenia, ktorým sa označuje hraničná teplota pre použitie, skladovanie alebo prepravu výbušniny, výbušného predmetu a munície. Znak teplotného obmedzenia pozostáva z číselných údajov a značky meracej jednotky. Ak je predpísaný znak teplotného obmedzenia,
4. pre použitie je umiestnený v kruhu,
5. pre skladovanie a prepravu je umiestnený vo štvorci.
6. Doplnková jednoznačná identifikácia nesmie byť zameniteľná s jednoznačnou identifikáciou podľa § 3 a 5 a § 7 a 8.
7. Doplnková jednoznačná identifikácia môže byť predpísaná v technickej dokumentácie konkrétnej výbušniny, výbušného predmetu a munície, v technickom predpise, technickej norme[[6]](#footnote-7)) a v prijatom alebo schválenom spojeneckom štandarde[[7]](#footnote-8)) alebo v slovenskom obrannom štandarde. [[8]](#footnote-9))

**§ 7**

**Kód obalu, identifikačné číslo UN,**

**klasifikačný kód a názov predmetu**

1. Podľa zásad uvedených v medzinárodnej zmluve,[[9]](#footnote-10)) ktorou je Slovenská republika viazaná, sa výbušnina, výbušný predmet a munícia a ich expedičný obal označujú
2. názvom predmetu,
3. identifikačným číslom UN,
4. klasifikačným kódom,
5. kódom obalu.
6. Klasifikačný kód sa stanovuje podľa osobitných predpisov.[[10]](#footnote-11))
7. Označenie podľa odseku 1 musí byť umiestnené na povrchu výbušniny, výbušného predmetu a munície a na ich obale tak, aby bolo pri manipulácii, preprave a skladovaní výbušnín, výbušných predmetov a munície zreteľne viditeľné.

**§ 8**

**Značka konštrukčného typu NATO a symbol vzájomnej zameniteľnosti NATO**

1. Značka konštrukčného typu NATO sa označuje na výbušnine, výbušnom predmete, munícii alebo na ich obale, ak je výbušnina, výbušný predmet a munícia zhodná s konštrukčným typom uvedeným v spojeneckom štandarde.[[11]](#footnote-12))
2. Symbol vzájomnej zameniteľnosti NATO sa označuje na výbušnine, výbušnom predmete, munícii alebo na ich obale, ak je výbušnina, výbušný predmet a munícia z hľadiska rozmerov, funkčných parametrov a ich použitia zhodnás konštrukčným typom uvedeným v spojeneckom štandarde a zameniteľná s výbušninou, výbušným predmetom a muníciou rovnakého typu, ktorá je označená týmto symbolom, vo všetkých zbraniach a technike, v ktorých je výbušnina, výbušný predmet a munícia bežne používaná.

.

1. Značka konštrukčného typu NATO a symbol vzájomnej zameniteľnosti NATO sa označujú na povrchu výbušniny, výbušného predmetu a munície, ak výbušnina, výbušný predmet a munícia nie sú dodávané v obale.
2. Značka konštrukčného typu NATO a symbol vzájomnej zameniteľnosti NATO sa označujú farebne, graficky alebo mechanicky tak, aby boli odstrániteľné, ak výbušnina, výbušný predmet a munícia prestanú spĺňať podmienky na ich použitie podľa odsekov 1 a 2. Farba značky konštrukčného typu NATO a symbolu vzájomnej zameniteľnosti NATO je rovnaká ako farba ostatného šablónovania.
3. Značka konštrukčného typu NATO a symbolu vzájomnej zameniteľnosti NATO nesmú byť menšie, ako je najväčšia šablónovaná číslica, písmeno, znak alebo symbol, a nesmú byť väčšie ako dvojnásobok ich veľkosti.
4. Vzor značky konštrukčného typu NATO je uvedený v prílohe č. 4.
5. Vzor symbolu vzájomnej zameniteľnosti NATO je uvedený v prílohe č. 5.

**Jednoznačná identifikácia na obaloch**

**§ 9**

**Všeobecné pravidlá pre jednoznačnú identifikáciu na obaloch**

1. Farebné označenie expedičného obalu[[12]](#footnote-13)) sa nevyžaduje. Ak je expedičný obal farebne označený, používa sa spravidla farebný odtieň khaki podľa osobitného predpisu[[13]](#footnote-14)) alebo farebný odtieň uvedený v technickej dokumentácii.
2. Ak je šablónovanie číslic, písmen, znakov a symbolov na obaloch označené farebne, používa sa čierna farba. Iné farby a ich odtiene pre šablónovanie na obaloch možno použiť, ak sú uvedené v technickej dokumentácii konkrétnej výbušniny, výbušného predmetu a munície, v technickej norme a v prijatom alebo schválenom spojeneckom štandarde alebo v slovenskom obrannom štandarde.
3. Obaly, v ktorých sú výbušniny, výbušné predmety a munícia musia byť trvanlivo a viditeľne označené výstražnou značkou upozorňujúcou na ich nebezpečný obsah.
4. Na jednoznačnú identifikáciu na obaloch sa vzťahujú aj § 4 ods. 1, 3 a 4, § 6 a § 8 ods. 4 až 7.

**§ 10**

**Minimálna jednoznačná identifikácia na obaloch**

1. Na vnútornom obale výbušniny, výbušného predmetu a munície kalibru menšieho ako 20 mm sa uvádzajú minimálne tieto údaje:
2. názov; skrátený názov možno použiť, ak je na vnútornom obale nedostatok miesta,
3. množstvo v kusoch,
4. číslo výrobnej série a posledné dve číslice roku výroby,
5. značka konštrukčného typu NATO.
6. Na vnútornom obale sa okrem údajov podľa odseku 1 uvádza aj kaliber a dĺžka nábojnice, ak ide o muníciu kalibru menšieho ako 20 mm.
7. Na expedičnom obale výbušniny, výbušného predmetu a munície kalibru menšieho ako 20 mm sa okrem údajov podľa odsekov 1 a 2 minimálne uvádza
8. značka výrobcu,
9. hmotnosť expedičného obalu,
10. znaky teplotného obmedzenia,
11. skladové číslo NATO,[[14]](#footnote-15))
12. symbol vzájomnej zameniteľnosti NATO,
13. názov predmetu,
14. identifikačné číslo UN,
15. klasifikačný kód,
16. kód obalu,
17. označenie ďalších potenciálnych rizík.
18. Na expedičnom obale munície kalibru 20 mm a väčšieho kalibru sa uvedú tieto údaje:
19. názov munície;skrátený názov možno použiť, ak je na expedičnom obale nedostatok miesta,
20. názov laborovaných výbušnín a muničných elementov,
21. množstvo munície v kusoch,
22. číslo výrobnej série a posledné dve číslice roku výroby, ktoré sú podčiarknuté,
23. kaliber munície,
24. značka výrobcu,
25. znak hmotnostnej triedy,
26. hmotnosť expedičného obalu,
27. znaky teplotného obmedzenia,
28. značka konštrukčného typu NATO,
29. skladové číslo NATO,
30. symbol vzájomnej zameniteľnosti NATO,
31. názov predmetu,
32. identifikačné číslo UN,
33. klasifikačný kód,
34. kód obalu,
35. označenie ďalších potenciálnych rizík,
36. označenie smeru hlavice, ak ide o rakety alebo riadené strely.
37. Označenie podľa odseku 1 písm. c), odseku 3 písm. e) a odseku 4 písm. j) a l) sa na obale uvádza, ak výbušnina, výbušný predmet a munícia spĺňajú podmienky na jeho použitie podľa § 8 ods. 1 a 2. Na obale sa označuje symbol vzájomnej zameniteľnosti NATO ohraničeným štvorcom.

**§ 11**

**Spoločné a prechodné ustanovenia**

1. Jednoznačná identifikácia sa umiestni na povrchu výbušniny, výbušného predmetu a munície a na ich obale podľa technickej dokumentácie konkrétnej výbušniny, výbušného predmetu a munície, technického predpisu, technickej normy a prijatého alebo schváleného spojeneckého štandardu alebo podľa slovenského obranného štandardu.
2. Výbušniny, výbušné predmety, muníciu a ich obaly možno označiť aj podľa technickej dokumentácie, technickej normy, odporúčania medzinárodnej organizácie, odporúčania v prijatom alebo schválenom spojeneckom štandarde alebo v slovenskom obrannom štandarde. Tým nie je dotknutá jednoznačná identifikácia podľa tohto výnosu.
3. Výbušniny, výbušné predmety, munícia a ich obaly, ktoré boli dodané odberateľovi do 1. januára 2014, sa považujú za označené podľa právnej úpravy účinnej od 1. januára 2014, a to aj v prípade ich opravy a revízie.

**Záverečné ustanovenia**

**§ 12**

Tento výnos bol prijatý v súlade s právne záväzným aktom Európskej únie v oblasti technických noriem a technických predpisov.[[15]](#footnote-16))

**§ 13**

Tento výnos nadobúda účinnosť 1. januára 2014

Príloha č. 1

k výnosu č. .../2013 Z. z.

**Význam farieb farebnÉHO OZNAČENIA VÝBUŠNÝCH**

**PREDMETOV A munície KALIBRU 20 MM a VäČSIEHO kalibru**

|  |  |
| --- | --- |
| **FARBA** | **VÝZNAM** |
| ŽLTÁ | Označuje výbušný predmet a muníciu obsahujúce trhavinu. |
| HNEDÁ | Označuje výbušný predmet a muníciu obsahujúce nedetonujúcu výbušninu. |
| ŠEDÁ | Označuje výbušný predmet a muníciu obsahujúce dočasne paralyzujúcu látku, látku na potláčanie nepokojov alebo toxickú chemickú látku. |
| FIALOVÁ | Označuje  výbušný predmet a muníciu obsahujúce dočasne paralyzujúcu látku. |
| TMAVO ČERVENÁ | Označuje výbušný predmet a muníciu obsahujúce látku na potláčanie nepokojov. |
| TMAVO ZELENÁ | Označuje výbušný predmet a muníciu obsahujúce toxickú chemickú látku. |
| ČIERNA | Označuje protipancierový výbušný predmet a muníciu alebo označuje protipancierové schopnosti výbušného predmetu a munície. |
| STRIEBORNÁ | Označuje muníciu pre rádiolokačné protiopatrenia. |
| Svetlo ZELENÁ | Označuje zastieraciu alebo značkovaciu dymovú muníciu. |
| SVETLO ČERVENÁ | Označuje zápalnú muníciu a muníciu obsahujúcu vysoko horľavú látku. |
| BIELA | Označuje osvetľovaciu muníciu. |
| SVETLO MODRÁ | Označuje výcvikovú muníciu používanú namiesto bojového ekvivalentu. |

*Vysvetlivky:*

1. *Farby nemajú z hľadiska farebného označenia žiadny význam, ak ide*

*a) o farbu použitú na označenie farby dymu produkovaného dymovým výbušným predmetom alebo dymovou muníciou,*

*b) o muníciu prirodzeného zafarbenia a muníciu bez ochranného náteru,*

*c) o šedú, čiernu, zelenú, bielu alebo červenú na munícii používanej pod vodou,.*

*e) o šedú alebo bielu farbu na riadenej strele, kontajnerovom prostriedku a na rakete,*

*f) o maskovaciu farbu.*

1. *Maskovacia farba olivovo zelená nesmie byť použitá na farebné označenie chemickej munície.*

Príloha č. 2

k výnosu č. .../2013 Z. z.

**Význam farieb farebnÉHO OZNAČENIA munície**

**KALIBRU Menšieho AKO 20 MM**

|  |  |
| --- | --- |
| **FARBA** | **VÝZNAM** |
| Bez farebného označenia | Guľová munícia |
| Červená | Svietiaca munícia |
| Čierna | Priebojná munícia |
| Strieborná | Priebojná a zápalná munícia |
| Modrá | Zápalná munícia |
| Žltá | Zameriavacia munícia |

Príloha č. 3

k výnosu č...../2013 Z. z.

**Porovnávacia tabuľka KÓDOV národných farebných štandardov VÝBUŠNÝCH PREDMETOV A munície**

|  |  |  |  |  |  |  |
| --- | --- | --- | --- | --- | --- | --- |
| **Por.**  **čís.** | **Farba** | **SVK**  **STN 67 3067** | **USA**  **FS No.**  **595/561** | **GBR**  **BS 381C** | **FRA**  **GAM-C 1973** | **DEU**  **RAL 840 R** |
| 1. | ŽLTÁ | 6446 | 33538 | 356 | 3310 | 1007 |
| 2. | HNEDÁ | 2261 | 30117/30140 | 411 | 3030 | 8007 |
| 3. | ŠEDÁ | 1125 | 36231 | 631 | 3630 | 7000 |
| 4. | FIALOVÁ | 3190 | 37100 | 796 | 3710 | 4001 |
| 5. | TMAVO ČERVENÁ | 8350 | 31136 | 538 | 3810 | 3003 |
| 6. | TMAVO ZELENÁ | 5555 | 34108 | 225/267 | 3340 | 6002 |
| 7. | ČIERNA | 1996 | 37038 | - | 3600 | 9005 |
| 8. | STRIEBORNÁ | - | 17178 | - | 6690 | 9006 |
| 9. | SVETLO ZELENÁ | 5018 | 34558/34449 | 216 | 3470 | 6019 |
| 10. | SVETLO ČERVENÁ | 8097 | 31158 | 537 | 3820 | 3018 |
| 11. | BIELA | 6002 | 37875 | - | 3665 | 9001 |
| 12. | SVETLO MODRÁ | 4212 | 35109 | 113 | 3530 | 5012 |

Príloha č. 4

k výnosu č. .../2013 Z. z.

**VZOR**

**ZnačkA konštrukčného typu NATO**



*Vysvetlivky:*



*h – priemer značky konštrukčného typu NATO*

Príloha č. 5

k výnosu č. .../2013 Z. z.

**VZOR**

**Symbol vzájomnej zameniteľnosti NATO**



*Vysvetlivky:*

*h – výška značky konštrukčného typu NATO*

1. ) § 10 ods. 1 zákona č. ....../2013 Z. z. o výbušninách, výbušných predmetoch a munícií a o zmene a doplnení niektorých zákonov. [↑](#footnote-ref-2)
2. ) § 10 ods. 2 zákona č. .../2013 Z. z. [↑](#footnote-ref-3)
3. ) § 21 ods. 7, 10 a 11 zákona č. .../2013 Z. z. [↑](#footnote-ref-4)
4. ) Napríklad nariadenie Európskeho parlamentu a Rady (ES) č. 1272/2008 z 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 v platnom znení, § 23 zákona č. 514/2009 Z. z. o doprave na dráhach, § 34 zákona č. 56/2012 Z. z. o cestnej doprave. [↑](#footnote-ref-5)
5. ) § 3 zákona č. 142/2000 Z. z. o metrológii a o zmene a doplnení niektorých zákonov. [↑](#footnote-ref-6)
6. ) Napríklad [STN 983057](http://www.slovenske-normy.sk/stn-983057-01052001) Riadené reaktívne strely malého kalibra. Označovanie, [STN 983025](http://www.slovenske-normy.sk/stn-983025-01062002) Letecké bomby. Označovanie, [STN 983019](http://www.slovenske-normy.sk/stn-983019-01052001) Delostrelecká munícia. Označovanie., [STN 24040](http://www.slovenske-normy.sk/stn-24040-01101983) Ženijná munícia. Označovanie. [↑](#footnote-ref-7)
7. ) § 2 ods. 3 až 5, ods. 7 písm. a) a b) a § 8 zákona č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení zákona č. 396/2011 Z. z. [↑](#footnote-ref-8)
8. ) § 2 ods. 6 a § 9 zákona č. 11/2004 Z. z. v znení zákona č. 396/2011 Z. z. [↑](#footnote-ref-9)
9. ) Európska dohoda o medzinárodnej cestnej preprave nebezpečných vecí (ADR) v znení zmien a doplnkov (vyhláška ministra zahraničných vecí č. 64/1987 Zb. v znení oznámenia č. 205/ 2009 Z. z.). [↑](#footnote-ref-10)
10. ) Napríklad výnos Ministerstva obrany Slovenskej republiky č. ..../2013 Z. z. o podmienkach uskladňovania výbušnín, výbušných predmetov a munície v objektoch, ktoré sú zriadené ako stavby na obranu štátu, a o minimálnom rozsahu údajov o skladovaní výbušnín, výbušných predmetov a munície v týchto objektoch, výnos Ministerstva obrany Slovenskej republiky č. ..../2013 Z. z. o podmienkach a lehotách preskúšania výbušnín, výbušných predmetov a munície a o náležitostiach protokolov o preskúšaní ich technického stavu. [↑](#footnote-ref-11)
11. ) § 2 ods. 3 až 5 zákona č. 11/2004 Z. z. v znení zákona č. 396/2011 Z. z. [↑](#footnote-ref-12)
12. ) § 2 písm. m) zákona č. ..../2013 Z. z. [↑](#footnote-ref-13)
13. ) STN 67 3067 Označovanie a hodnotenie farebných odtieňov náterov. [↑](#footnote-ref-14)
14. ) § 2 ods. 7 písm. f) zákona č. 11/2004 Z. z. v znení zákona č. 396/2011 Z. z. [↑](#footnote-ref-15)
15. ) Smernica Európskeho parlamentu a Rady 98/34/ES z 22. júna 1998, ktorou sa stanovuje postup pri poskytovaní informácií v oblasti technických noriem a predpisov, ako aj pravidiel vzťahujúcich sa na služby informačnej spoločnosti (Mimoriadne vydanie Ú. v. EÚ, kap. 13/zv. 20) v platnom znení. [↑](#footnote-ref-16)